**NÁRODNÁ RADA SLOVENSKEJ REPUBLIKY**

**IX. volebné obdobie**

**Návrh**

**ZÁKON**

z ... 2025,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z. a zákona č. 368/2018 Z. z., zákona č. 35/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., zákona č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 215/2021 Z. z., zákona č. 265/2021 Z. z., zákona č. 283/2021 Z. z., zákona č. 92/2022 Z. z., zákona č. 125/2022 Z. z., zákona č. 248/2022 Z. z., zákona č. 249/2022 Z. z., zákona č. 350/2022 Z. z., zákona č. 352/2022 Z. z., zákona č. 399/2022 Z. z., zákona č. 421/2022 Z. z., zákona č. 518/2022 Z. z., zákona č. 71/2023 Z. z., zákona č. 182/2023 Z. z., zákona č. 203/2023 Z. z., zákona č. 210/2023 Z. z., zákona č. 273/2023 Z. z., zákona č. 274/2023 Z. z., zákona č. 275/2023 Z. z., zákona č. 530/2023 Z. z., zákona č. 28/2024 Z. z., zákona č. 87/2024 Z., zákona č. 145/2024 Z. z. a zákona č. 278/2024 Z. z. sa mení a dopĺňa takto:

1. § 48 vrátane nadpisu nad § 48 znie:

„Podmienky nároku na materské

§ 48

„(1) Poistenkyňa, ktorá je tehotná alebo ktorá sa stará o narodené dieťa, má nárok na materské, ak v posledných dvoch rokoch pred pôrodom bola nemocensky poistená najmenej 270 dní; do obdobia podľa prvej časti vety sa započítava doba štúdia na strednej škole alebo na vysokej škole, ktorá sa považuje za sústavnú prípravu na povolanie podľa § 10, ak poistenkyňa týmto štúdiom získala príslušný stupeň vzdelania. Do doby poistenia podľa prvej vety sa započítavajú všetky skončené nemocenské poistenia a všetky trvajúce nemocenské poistenia.

(2) Poistenkyni vzniká nárok na materské od začiatku šiesteho týždňa pred očakávaným dňom pôrodu určeným lekárom, najskôr od začiatku ôsmeho týždňa pred týmto dňom, a ak porodila skôr, odo dňa pôrodu. Poistenkyňa má nárok na materské v trvaní

a) 34 týždňov od vzniku nároku na materské,

b) 37 týždňov od vzniku nároku na materské, ak je osamelá,

c) 43 týždňov od vzniku nároku na materské, ak porodila zároveň dve alebo viac detí a aspoň o dve z nich sa stará.

(3) Podmienka starostlivosti o narodené dieťa sa považuje za splnenú v období, v ktorom je dieťa prijaté do ústavnej starostlivosti zdravotníckeho zariadenia.

(4) Ak sa poistenkyni vyplácalo materské pred očakávaným dňom pôrodu menej ako šesť týždňov z iného dôvodu, ako z dôvodu, že pôrod nastal skôr ako určil lekár, má nárok na materské v trvaní

a) 28 týždňov odo dňa pôrodu, ale najdlhšie 34 týždňov od vzniku nároku na materské,

b) 31 týždňov odo dňa pôrodu, ale najdlhšie 37 týždňov od vzniku nároku na materské, ak je osamelá,

c) 37 týždňov odo dňa pôrodu, ale najdlhšie 43 týždňov od vzniku nároku na materské, ak porodila zároveň dve alebo viac detí a aspoň o dve z nich sa stará.

(5) Poistenkyňa, ktorej sa narodilo mŕtve dieťa, má nárok na materské do konca 14. týždňa od vzniku nároku na materské.

(6) Poistenkyňa, ktorej dieťa zomrelo v období trvania nároku na materské, má nárok na materské do konca druhého týždňa odo dňa úmrtia dieťaťa, najdlhšie

a) do konca 34. týždňa od vzniku nároku na materské,

b) do konca 37. týždňa od vzniku nároku na materské, ak je osamelá,

c) do konca 43. týždňa od vzniku nároku na materské, ak porodila zároveň dve alebo viac detí a aspoň o dve z nich sa stará.

(7) Obdobie nároku na materské poistenkyne, ktorá dieťa porodila, nesmie byť kratšie ako 14 týždňov od vzniku nároku na materské a nesmie zaniknúť alebo byť prerušené pred uplynutím šiestich týždňov odo dňa pôrodu.

(8) Nárok na materské poistenkyni zaniká najneskôr dovŕšením tretieho roku veku dieťaťa. Do dovŕšenia tretieho roku dieťaťa je poistenkyňa oprávnená pri čerpaní materského postupovať podľa § 52 ods. 3, okrem poistenkyne ktorá má nárok na materské v trvaní podľa odseku 5 alebo 6 .“.

1. § 52 sa dopĺňa odsekmi 3 a 4, ktoré znejú:

„(3) Poistenkyňa môže obdobie nároku na materské najviac dvakrát prerušiť, a tým rozdeliť obdobie nároku na materské na najviac tri časti, okrem poistenkyne ktorá má nárok na materské v trvaní podľa §48 odseku 5 alebo 6. Prerušenie podľa prvej vety musí trvať minimálne 30 dní a jeho dĺžka musí byť celým násobkom 30 dní; doba prerušenia sa nezapočítava do obdobia nároku na materské určeného podľa § 48. Poistenkyňa je povinná o prerušení obdobia nároku na materské informovať Sociálnu poisťovňu najneskôr v prvý deň čerpania materského alebo prerušeného materského. Tým nie je dotknuté minimálne trvanie obdobia nároku na materské podľa § 48 ods. 7.

(4) Iný poistenec môže obdobie nároku na materské najviac dvakrát prerušiť, a tým rozdeliť obdobie nároku na materské na najviac tri časti, okrem iného poistenca, ktorý má nárok na materské v trvaní podľa § 49 ods. 1 písm. a). Prerušenie podľa prvej vety musí trvať minimálne 30 dní a jeho dĺžka musí byť celým násobkom 30 dní; doba prerušenia sa nezapočítava do obdobia nároku na materské určeného podľa § 49. Iný poistenec je povinný o prerušení obdobia nároku na materské informovať Sociálnu poisťovňu najneskôr v prvý deň čerpania materského alebo prerušeného materského.“.

1. Za § 293gk sa vkladá § 293gl, ktorý vrátane nadpisu znie:

„§ 293gl

Prechodné ustanovenia k úpravám účinným od 1. marca 2025

(1) Poistenkyňa môže uplatniť postup podľa § 52 ods. 3, ak jej nárok na materské vznikol po 1. marci 2025.

(2) Iný poistenec môže uplatniť postup podľa § 52 ods. 4, ak mu nárok na materské vznikol po 1. marci 2025.“.

**Čl. II**

Tento zákon nadobúda účinnosť 1. marca 2025.